বামিয়ানের বুদ্ধমূর্তিটি কবে নির্মিত হয় ?
393769#0
বামিয়ানের বুদ্ধমূর্তি () ছিল বিশ্বের সবচেয়ে বড় বুদ্ধমূর্তিগুলির মধ্যে অন্যতম। ২০০১ সালের মার্চ মাসে তালিবানদের হাতে ধ্বংস হবার আগে পর্যন্ত ষষ্ঠ শতাব্দীতে তৈরি প্রায় দেড় হাজার বছরের পুরনো এই ঐতিহাসিক মূর্তিদুটি মধ্য আফগানিস্তানের বামিয়ান উপত্যকায় সমুদ্রপৃষ্ঠ থেকে ২৫০০ মিটার বা ৮২০০ ফিট উচ্চতায় একটি পর্বতগাত্রে খোদাই করা অবস্থায় দাঁড়িয়েছিল। বড় মূর্তিটির উচ্চতা ছিল ৫৫ মিটার আর ছোটটির উচ্চতা ছিল ৩৫ মিটার। এছাড়াও ঐ অঞ্চলের পর্বতগাত্রে আরও অনেক অপেক্ষাকৃত ছোট ছোট বুদ্ধমূর্তিও খোদাই দেখতে পাওয়া যায়। ঐতিহাসিকদের মতে খ্রিস্টিয় ৩য় থেকে ১০ম শতক পর্যন্ত এই অঞ্চলে বৌদ্ধধর্মের প্রভাবে প্রভাবিত যে বিশেষ ধরণের শিল্পকলা বিকাশ লাভ করেছিল, এগুলি সেই গান্ধার শিল্পেরই উৎকৃষ্ট নিদর্শন। ইউনেস্কো এই মূর্তিগুলিকে বিশ্ব ঐতিহ্যের অংশ হিসেবে ঘোষণা করেছিল। কিন্তু তালিবান নেতা মোল্লা মুহম্মদ ওমরের নির্দেশে ইসলামের দোহাই দিয়ে ২০০১ সালের মার্চ মাসে বড় মূর্তিদুটিকে পাহাড়ের গায়ে ডিনামাইট বিস্ফোরণ ঘটিয়ে ধ্বংস করা হয়। বর্তমানে জাপান, সুইৎজারল্যান্ড, প্রভৃতি বিভিন্ন দেশের আন্তর্জাতিক উদ্যোগে মূর্তিদুটিকে পুনরায় তৈরি ও পুনঃস্থাপনের উদ্যোগ নেওয়া হয়েছে।
বামিয়ানের বুদ্ধমূর্তি
393769#7
বিখ্যাত চৈনিক বৌদ্ধ ভিক্ষু, পণ্ডিত, পর্যটক এবং অনুবাদক হিউয়েন সাঙ (৬০২ - ৬৬৪) ৬৩০ খ্রিস্টাব্দের ৩০ এপ্রিল বামিয়ানে আসেন। তিনি তাঁর বিখ্যাত ভ্রমণকাহিনী "দা তাং জিউ জি"তে বামিয়ানকে বৌদ্ধ ধর্ম, দর্শন ও সংস্কৃতি চর্চার একটি বিশাল কেন্দ্র হিসেবে বর্ণনা করেন। এখানকার অধিবাসীরা তাঁর বর্ণনায় অত্যন্ত ধর্মপ্রাণ। তিনি এখানে সে'সময় ২০টি বৌদ্ধ মঠে হাজারেরও বেশি বৌদ্ধ সন্ন্যাসী বাস করতেন বলে বর্ণনা করেছেন। বর্তমানে তালিবানদের হাতে ধ্বংস হওয়া মূর্তিদুটির উল্লেখও তাঁর বর্ণনায় পাওয়া যায়। রাজার প্রাসাদের উত্তরপূর্ব দিকে অবস্থিত পাথরে খোদাই করা (বড়) মূর্তিটির উচ্চতা তিনি ১৪০-১৫০ ফিট বলে উল্লেখ করেছেন। এটির বর্ণ তিনি স্বর্ণোজ্বল বলে জানান। ছোট মূর্তিটির উচ্চতা তাঁর মতে ছিল ১০০ ফিটের মতো। কিন্তু তিনি এটি পিতলে তৈরি বলে উল্লেখ করেছেন। উপত্যকার ৬০ মাইল দক্ষিণপূর্বে একটি মঠে রক্ষিত তিনটি মহামূল্যবান স্মারকের উল্লেখও তাঁর বিবরণে পাওয়া যায়, যার মধ্যে একটি ফা-হিয়েন উল্লিখিত বুদ্ধদেবের দাঁত। এছাড়াও তিনি একটি আরও বৃহৎ শায়িত মূর্তিরও উল্লেখ করেন, যেটির অস্তিত্ব এখনও খুঁজে পাওয়া যায়নি। পরবর্তীকালে কোরিয় সন্ন্যাসী হায়েচোর বিবরণেও (৭২৭ খ্রিঃ) ঐ তিনটি মহামূল্যবান স্মারকের উল্লেখ পাওয়া যায়।
বামিয়ানের বুদ্ধমূর্তি
393769#6
চৈনিক বৌদ্ধ তীর্থযাত্রী ফা-হিয়েন (৩৩৭ খ্রিঃ - ৪২২ খ্রিঃ) ৪০০ খ্রিস্টাব্দ নাগাদ বামিয়ানে আসেন। সেইসময়ে এখানে রাজানুকুল্যে অনুষ্ঠিত একটি বৃহৎ বৌদ্ধ ধর্মসভার তিনি প্রত্যক্ষ সাক্ষী ছিলেন। রাজার ব্যক্তিগত উপস্থিতিতে অনুষ্ঠিত এই ধর্মসভায় হাজারেরও বেশি বৌদ্ধ সন্ন্যাসী অংশ নিয়েছিলেন বলে তিনি জানিয়েছেন। বামিয়ানকে তিনি অত্যন্ত পবিত্র একটি বৌদ্ধ তীর্থস্থান বলেও উল্লেখ করেন। এখানে বুদ্ধদেবের একটি দাঁত স্মারক হিসেবে রক্ষিত আছে বলেও তাঁর বিবরণ থেকে আমরা জানতে পারি।
বামিয়ানের বুদ্ধমূর্তি
393769#9
১২২১ খ্রিস্টাব্দে চেঙ্গিস খানের আবির্ভাবে বামিয়ান অঞ্চলে প্রচণ্ড ধ্বংসলীলা চালান, কিন্তু চেঙ্গিস খান বুদ্ধমূর্তি দুটিকে রেহাই দেন। পরবর্তীকালে মুঘল সম্রাট ঔরঙ্গজেব ভারী কামানের সাহায্যে মূর্তি দুটিকে ধ্বংসের চেষ্টা করেন। অষ্টাদশ শতাব্দীতে পারস্যের শাসক নাদের আফশার মূর্তিদুটিকে লক্ষ্য করে কামান দাগেন। শিয়া ধর্মাবলম্বী হাজারা বিদ্রোহ দমনের সময় আফগান রাজা আব্দুর রহমান খান মূর্তির মুখমণ্ডল নষ্ট করে দেন। ১৮৪৭ খ্রিষ্টাব্দে দুরেঊ নামক এক ফরাসি এই মূর্তির আলোকচিত্র তোলেন।
বামিয়ানের বুদ্ধমূর্তি
393769#10
বামিয়ান উপত্যকা তালিবানদের দখলে আসার আগেই ১৯৯৭ খ্রিস্টাব্দে আব্দুল ওয়াহেদ নামক ঐ অঞ্চলের একজন তালিবান কমাণ্ডার বামিয়ানের বুদ্ধমূর্তি দুটিকে ধ্বংসের ইচ্ছাপ্রকাশ করেন। ১৯৯৮ খ্রিস্টাব্দে তিনি এই অঞ্চলের কর্তৃত্ব নেওয়ার পরেই, তিনি মূর্তিদুটির মাথায় ফুটো করে বিস্ফোরক ঢুকিয়ে দেন। কিন্তু মোল্লা মুহাম্মাদ ওমর এবং স্থানীয় প্রশাসকের হস্তক্ষেপে সেই সময় মূর্তিদুটি ধ্বংসের হাত থেকে রক্ষা পেলেও এই সময় মূর্তি দুটির মাথায় চাকা পোড়ানো হয়। ১৯৯৯ খ্রিস্টাব্দে মোল্লা মুহাম্মাদ ওমর মূর্তি দুটির রক্ষণাবেক্ষণের পক্ষে ফতোয়া জারি করেন। এই মূর্তিদুটি থেকে আফগানিস্তানে আগত আন্তর্জাতিক পর্যটকদের নিকট হতে আয়ের উৎসের সম্ভাবনা থাকায় তিনি মূর্তি দুটিকে ধ্বংস না করে রক্ষা করার কথা বলেন। ২০০০ খ্রিস্টাব্দের শুরুতে স্থানীয় তালিবান প্রশাসকেরা মূর্তিদুটির রক্ষণাবেক্ষণে জাতিসংঘের সহায়তা পার্থনা করেন।
বামিয়ানের বুদ্ধমূর্তি
393769#4
হিন্দুকুশ পর্বতের দক্ষিণে বর্তমান বামিয়ান অঞ্চলে আরও আগেই বৌদ্ধধর্মের প্রচার শুরু হলেও, মূলত কুষাণ আমলেই এই অঞ্চলে বৌদ্ধধর্মের প্রভাব লক্ষ্যণীয়ভাবে বৃদ্ধি পায়। খ্রিস্টিয় দ্বিতীয় থেকে চতুর্থ শতকের মধ্যে এই অঞ্চলে একের পর এক বৌদ্ধ স্তূপ, মন্দির ও মঠ গড়ে ওঠে। এগুলিকে কেন্দ্র করে ধীরে ধীরে এই অঞ্চল বৌদ্ধ ধর্ম, দর্শন ও শিল্প চর্চার একটি প্রাণবন্ত কেন্দ্রে রূপান্তরিত হয়। বামিয়ানের পর্বতগাত্রে ছোট ছোট গুহা খনন করে এই সময় থেকেই বহু বৌদ্ধ সন্ন্যাসী ও ভিক্ষু থাকতে শুরু করেন। এই সব ছোট ছোট গুহাগুলি তাঁরা প্রায়শই নানারকম ধর্মীয় মূর্তি খোদাই করে বা রঙিন দেওয়ালচিত্র (ফ্রেস্কো) অঙ্কন করে সুসজ্জিত করে তুলেছিলেন।
বামিয়ানের বুদ্ধমূর্তি
394351#14
বিখ্যাত চৈনিক পণ্ডিত ও পরিব্রাজক হিউয়েন সাঙ (৬০২ খ্রিঃ - ৬৬৪ খ্রিঃ) ৬৩০ খ্রিস্টাব্দে বামিয়ান উপত্যকায় আসেন ও এখানে প্রায় দিন পনেরো অতিবাহিত করেন। তাঁর বিবরণে আমরা এই উপত্যকার দৈত্যাকার বুদ্ধমূর্তিদুটির উল্লেখ যেমন পাই, এই উপত্যকার বৌদ্ধ মন্দির ও চৈত্যগুলির অবস্থান সম্পর্কেও একটা সুন্দর ধারণা সেখান থেকে আমরা পেয়ে থাকি। তাঁর দেওয়া বিবরণ থেকে আমরা আরও জানতে পারি, বামিয়ানের বৌদ্ধমঠগুলিতে মূলত লোকত্তরবাদী বৌদ্ধ ধর্ম চর্চার সে' সময় বিশেষ প্রাধান্য ছিল। প্রায় একশ বছর বাদে কোরিয় সন্ন্যাসী হায়েচোও বামিয়ানকে একটি স্বাধীন ও শক্তিশালী রাজ্য হিসেবে উল্লেখ করেন। যদিও তাঁর বিবরণে আমরা এই উপত্যকার উত্তরে ও দক্ষিণে আরবী সেনাবাহিনীর উপস্থিতির কথাও জানতে পারি।
বামিয়ান উপত্যকা
393769#8
খিস্টিয় সপ্তম শতকের দ্বিতীয়ার্ধে এই অঞ্চলে ইসলামের আগমণ ঘটলেও আরও অন্তত দু'শো বছর এই অঞ্চলে বৌদ্ধধর্মের ও সংস্কৃতির চর্চা বজায় ছিল। ৭২৭ খ্রিস্টাব্দে কোরিয় সন্নাসী হায়েচো উপত্যকার উত্তরে ও দক্ষিণে আরব সেনাবাহিনীর উপস্থিতি সত্ত্বেও বামিয়ানকে একটি স্বাধীন ও শক্তিশালী বৌদ্ধ রাজ্য বলে উল্লেখ করেন। যতদূর সম্ভব এই সময় মুসলিম শাসনের অধীনেই একটি করদ রাজ্য হিসেবে বামিয়ান তার আপাত স্বাধীনতা ধরে রাখতে সক্ষম হয়েছিল। নবম শতকে পারস্যের সাফারিদ রাজবংশের শাসনকালে এই অঞ্চল সম্পূর্ণভাবে মুসলমানদের অধিকারে চলে গেলে খ্রিস্টিয় দশম শতক নাগাদ এই অঞ্চলের সম্পূর্ণ ইসলামীকরণ ঘটে ও বৌদ্ধধর্মের প্রভাব অবলুপ্ত হয়।
বামিয়ানের বুদ্ধমূর্তি
394351#12
পালি ও সংস্কৃত গ্রন্থে প্রাপ্ত বৌদ্ধ উপকথা অনুযায়ী বুদ্ধদেবের জীবনকালেই (৪৮০(!)- ৪০০ (!) খ্রিস্টপূর্বাব্দ) বর্তমান আফগানিস্তানে বৌদ্ধধর্মের প্রচার শুরু হয়। বুদ্ধদেবের প্রথমদিকের দুই গৃহী শিষ্য তপস্সু ও ভল্লিক ছিলেন নাকি এই অঞ্চলের থেকেই আসা বণিক। এই দুই বণিক নাকি বুদ্ধকে পূজার জন্য বুদ্ধের চুল ও নখ সঙ্গে নিয়ে গিয়েছিলেন এবং তাঁদের নিজ শহর অসিতঞ্চন নগরে সেই চুল ও নখ ধাতুকে পবিত্র জ্ঞানে সংরক্ষণ করে চৈত্য নির্মাণ করেছিলেন। যাইহোক, যা নিশ্চিতরূপে জানা যায়, মৌর্য সম্রাট অশোকের আমলে (রাজত্বকাল ২৬৯/২৬৮-২৩২ খ্রিস্টপূর্বাব্দ) অনুষ্ঠিত তৃতীয় বৌদ্ধসঙ্গীতি বা বৌদ্ধ মহাসভার পর ২৬১ খ্রিস্টপূর্বাব্দে বৌদ্ধ সন্ন্যাসী মহারতি থেরকে এই অঞ্চলে ধর্ম প্রচারের উদ্দেশ্যে পাঠানো হয়। তাঁর হাত ধরেই এই অঞ্চলে বৌদ্ধ ধর্মের প্রচার শুরু হয়। এর মাত্র কিছুদিনের মধ্যেই হিন্দুকুশের উত্তরে ব্যাকট্রিয় গ্রিক রাজারা নিজেদের স্বাধীনতা ঘোষণা করেন। এই অঞ্চলও ফলে তাদের হাতে চলে যায়। কিন্তু বৌদ্ধ ধর্মের প্রচার চলতেই থাকে। কুষাণ আমলে (খ্রিস্টিয় প্রথম-তৃতীয় শতক) এর গতি বৃদ্ধি পায় ও সমগ্র অঞ্চলেই বৌদ্ধ ধর্মের প্রভাব পরিলক্ষিত হতে শুরু করে। দ্বিতীয় থেকে চতুর্থ শতাব্দীর মধ্যে এই অঞ্চলের মধ্য দিয়ে বিস্তৃত রেশম পথের দুই ধারে হিন্দুকুশ পর্বতের উত্তর ও দক্ষিণ উভয় দিকেই বিভিন্ন স্থানে অসংখ্য বৌদ্ধ স্তূপ, মঠ, চৈত্য ও ভিক্ষুসংঘ প্রতিষ্ঠিত হয়। এগুলির মধ্যে বামিয়ান ছিল সর্বাপেক্ষা বড় ও গুরুত্বপূর্ণ।
তবে বামিয়ানে ঠিক কবে বৌদ্ধধর্মের প্রচার শুরু হয়, নির্দিষ্ট করে তা বলা সম্ভব নয়। তবে দ্বিতীয় থেকে চতুর্থ খ্রিস্টপূর্বাব্দের মধ্যেই যে এই উপত্যকায় বৌদ্ধ ধর্মচর্চার প্রভূত বিস্তার ঘটে সে বিষয়টি বিভিন্ন প্রত্নতাত্ত্বিক প্রমাণ ও বিশ্লেষণ থেকে এখন অনেকটাই নিশ্চিত। ধারনা করা হয় যে, রেশম পথ বরাবর ভ্রমণকালে সে' সময় বহু বৌদ্ধ ভিক্ষু স্বার্থবাহ বা এখনকার ভাষায় ব্যবসায়ীদের সাথেই নিরাপত্তা ও পথের নানা সুবিধার খাতিরে যাতায়াত করতেন। তাঁরা বর্ষাবাস (বৌদ্ধ ভিক্ষুদের তিনমাসের বর্ষাব্রত) পালনের জন্য প্রায়শই এখানে থেকে যেতেন। এইসব ভিক্ষুরা সার্থবাহদের কাছ থেকে ভ্রমণকালে চতুর্প্রত্যয়ের (অন্ন, বস্ত্র, শয়নাসন ও ওষুধ) আশ্রয় পেতেন। এইভাবেই ধীরে ধীরে বৌদ্ধ ভিক্ষুরা, মূলত লোকত্তরবাদী ভিক্ষুরা এই উপত্যকাতে স্থায়ী আবাসস্থল গড়ে তুলতে শুরু করে। চতুর্থ শতাব্দীর শেষ থেকে আমরা বিভিন্ন লিখিত গ্রন্থ ও লিপিতে 'বামিয়ান' নামটি প্রথম দেখতে পেতে শুরু করি।
বামিয়ান উপত্যকা
394351#15
হায়েচোর বিবরণে উপত্যকার উত্তরে ও দক্ষিণে আরবী সেনাবাহিনীর উপস্থিতির উল্লেখ থেকে দুটি সম্ভাবনা আন্দাজ করা যায়। হায়েচো যদিও তখনও বামিয়ানকে স্বাধীন বলে উল্লেখ করেছেন, কিন্তু বাস্তবে হয়তো বামিয়ান তখনই ছিল মুসলমান শাসকদের অধীন একটি আপাত স্বাধীন কিন্তু করদ রাজ্য। অথবা, হায়েচোর বিবরণের কিছুদিনের মধ্যেই তার স্বাধীনতা চলে যায় ও বামিয়ানের রাজা আগ্রাসী মুসলমান বাহিনীর কাছে আত্মসমর্পণ করেন। অধ্যাপক কোসাকু মায়েদা এই দ্বিতীয় সম্ভাবনার পক্ষেই মত প্রকাশ করেন। তাঁর মতে দ্বিতীয় আব্বাসীয় খলিফা আল মনসুরের আমলেই (৭৫৪ - ৭৭৫ খ্রিঃ) এই ঘটনা ঘটেছিল। তবে রাজনৈতিকভাবে ইসলামি রাজত্বের অধীনতা স্বীকার করে নিলেও বামিয়ানে ইসলামের প্রসার অন্তত প্রথম কয়েক শতক খুবই ধীর লয়ে ঘটেছিল। সেখানে বরং তখনও পর্যন্ত মূলত বৌদ্ধ ধর্মের প্রভাবই বজায় থাকে। শেষপর্যন্ত খ্রিস্টিয় প্রথম সহস্রাব্দের একেবারে শেষদিকে গজনির সুলতান মামুদের আমলে (৯৯৭ - ১০৩০ খ্রিঃ) এই উপত্যকার পুরোপুরি ইসলামীকরণ সম্পূর্ণ হয়। সে' সময় বামিয়ান শহরটি উপত্যকার উত্তর-পশ্চিমে বুদ্ধমূর্তি খোদাই করা বামিয়ানের পর্বতগাত্রর পাদদেশ থেকে বেশ কিছুটা দক্ষিণপূর্বে সরিয়ে আনা হয়। উপত্যকায় এখনও দেখতে পাওয়া কটি দুর্গের ধ্বংসাবশেষ বস্তুত এই যুগের। ঘুরিদের রাজত্বকালে ১১৫৫ - ১২১২ সাল পর্যন্ত প্রায় ৬০ বছর বামিয়ান একটি বেশ বড় রাজ্যের রাজধানীতে পর্যবাসিত হয়। এই রাজ্যের উত্তরসীমা উত্তরে আমু দরিয়া পর্যন্ত বিস্তৃত ছিল।
বামিয়ান উপত্যকা